Seinni hluti rannsóknar á eldsvoðanum í Grenfell fjölbýlishúsinu í Lundúnum sumarið 2017 er nú farinn aftur á stað eftir hlé vegna kórónuveirufaraldursins. Þar á að rannsaka klæðninguna á húsinu, hverjum hafi verið kunnugt um að hún stóðst ekki gæðakröfur og hver báru ábyrgð á eftirliti. Og svo er það sá mikli fjöldi Lundúnabúa sem enn býr í húsum með samskonar klæðingu og fuðraði upp þegar kviknaði í út frá ísskáp í Grenfell turninum í júní 2017. Sá hópur bíður eftir efndum loforða stjórnvalda að allt verði gert til að málið myndi ekki endurtaka sig.
Það er talað um það það séu 247 þúsund íbúðir sem hafa svona klæðningu
og það eru kannski 650 þúsund manns sem búa í þessum íbúðum en það eru í raun miklu fleiri sem þetta hefur áhrif á, það er talað um að þetta snerti líf hundruða þúsunda, ef ekki milljóna manna. Fólk sem býr í húsum eða íbúðum með svona klæðningu getur eiginlega ekki selt eignir sínar. Þeir sem vildu hugsanlega kaupa þessar íbúðir, þeir geta ekki fengið lán. Það er einn vandinn, og svo er það kostnaðurinn við það að búa í blokkum með þessum klæðningum, kostnaðurinn til öryggismála hefur algjörlega rokið upp úr öllu valdi og það sama með tryggingar.